14)

įterpiamas šis straipsnis: „20a straipsnis Laivų, kuriems reikia pagalbos, priėmimo planai 1. Valstybės narės parengia planus, ║ išdėstančius veiksmus jų jurisdikcijai priklausančiuose vandenyse esančio laivo, kuriam reikia pagalbos, keliamo pavojaus atveju ir užtikrinančius laivų priėmimą bei žmonių gyvybių gelbėjimą . 2. 1 dalyje nurodyti planai parengiami po konsultacijų su suinteresuotosiomis šalimis, remiantis TJO rezoliucijomis A.949(23) ir A.950(23) ir juose pateikiama bent ši informacija: a) institucijos (-ų), atsakingos (-ų) už pavojaus signalų gavimą ir reagavimą į juos, identifikaciniai duomenys; b) kompetentingos institucijos, kuriai pavesta įvertinti padėtį ir priimti sprendimą dėl laivo, kuriam reikia pagalbos, priėmimo arba atsisakymo priimti į pasirinktą prieglobsčio vietą, identifikaciniai duomenys; c) informacija apie valstybių narių pakrantę ir duomenys , kurie padėtų greitai įvertinti laivą, kuriam reikia pagalbos , ir nedelsiant priimti sprendimą dėl prieglobsčio vietos , įskaitant aplinkos, ekonominių ir socialinių veiksnių bei gamtos sąlygų aprašymą; d) įvertinimo procedūros, skirtos priimti ar atsisakyti priimti į prieglobsčio vietą laivą, kuriam reikia pagalbos; e) pagalbai, gelbėjimo darbams ir kovai su tarša tinkami ištekliai ir įrengimai; f) tarptautinio koordinavimo ir sprendimų priėmimo procedūros; g) finansinių garantijų ir atsakomybės procedūros, skirtos laivams, priimtiems į prieglobsčio vietą. 3. Valstybės narės paskelbia 19a straipsnyje nurodytos kompetentingos institucijos ir institucijų, paskirtų priimti pavojaus signalus ir į juos reaguoti, pavadinimus ir adresus . Gavusios prašymą, valstybės narės kaimyninėms valstybėms narėms pateikia reikiamą informaciją apie planus. Įgyvendindamos laivų, kuriems reikia pagalbos, priėmimo planuose numatytas procedūras, valstybės narės užtikrina, kad visa reikiama informacija būtų prieinama operacijose dalyvaujančioms šalims. Jei valstybės narės to prašo, asmenys, gavę informaciją pagal antrą ir trečią pastraipas, turi laikytis konfidencialumo. 4. Valstybės narės iki … (11) informuoja Komisiją apie priemones, kurių imtasi taikant šį straipsnį. ║ 20b straipsnis Civilinės atsakomybės ir finansinių garantijų sistema 1. Valstybės narės nustato laivų savininkų civilinės atsakomybės sistemą ir užtikrina, kad laivų savininkų teisę riboti atsakomybę reglamentuotų visos 1996 m. Konvencijos nuostatos. 2. Valstybė narės imasi reikalingų priemonių, kad visi su jų vėliava plaukiojančių laivų savininkai teiktų finansinę civilinės atsakomybės garantiją 1996 m. konvencijoje nustatytose ribose . 3. Valstybės narės imasi reikalingų priemonių, kad kiekvienas su trečiosios šalies vėliava plaukiojančio laivo savininkas teiktų finansinę garantiją pagal 2 dalies reikalavimus tuo metu, kai toks laivas įplaukia į tų valstybių narių išskirtinę ekonominę arba jai lygiavertę zoną. Tokia finansinė garantija turi galioti ne mažiau kaip tris mėnesius nuo tos dienos, kai ji tampa būtina . 20c straipsnis Finansinė garantija likimo valiai paliktų jūrininkų atveju 1. Valstybės narės imasi reikalingų priemonių, kad kiekvieno su jų vėliava plaukiojančio laivo savininkas teiktų finansinę garantiją, apsaugančią tame laive įdarbintus ar pasamdytus jūrininkus jų palikimo likimo valiai atveju pagal TJO rezoliuciją A 930(22). 2. Valstybės narės imasi reikalingų priemonių, kad kiekvieno su trečiosios šalies vėliava plaukiojančio laivo savininkas teiktų finansinę garantiją pagal 1 dalies reikalavimus tuo metu, kai toks laivas įplaukia į tų valstybių narių jurisdikcijai priklausantį uostą ar jūros terminalą arba nuleidžia inkarą jų jurisdikcijoje esančioje zonoje. 3. Valstybės narės užtikrina, kad finansinės garantijos sistema likimo valiai paliktų jūrininkų atveju būtų įmanoma pasinaudoti pagal TJO rezoliuciją A 930(22). 20d straipsnis Finansinės garantijos pažymėjimas 1. 20b ir 20c straipsniuose numatytos finansinės garantijos buvimas ir galiojimo laikas turi būti patvirtinti vienu ar keliais pažymėjimais. 2. Pažymėjimus išduoda kompetentingos valstybių narių institucijos, įsitikinusios, kad laivo savininkas atitinka šios direktyvos reikalavimus. Be to, išduodamos pažymėjimus, kompetentingos institucijos turi atsižvelgti ir į tai, ar garantiją teikiantis asmuo turi verslo buveinę Europos Sąjungoje. Kai laivas įregistruotas valstybėje narėje, pažymėjimus išduoda arba patvirtina valstybės, kurioje įregistruotas laivas, kompetentinga institucija. Kai laivas įregistruotas trečiojoje šalyje, pažymėjimus gali išduoti arba patvirtinti bet kurios valstybės narės kompetentinga institucija. 3. Komisija nustato pažymėjimų išdavimo ir galiojimo sąlygas, ypač jų išdavimo kriterijus ir tvarką, taip pat priemones, susijusias su finansinių garantijų teikėjais. Šios priemonės, skirtos iš dalies pakeisti neesmines šios direktyvos nuostatas, inter alia, ją papildant, tvirtinamos pagal 28 straipsnio 2 dalyje nurodytą reguliavimo procedūrą su tikrinimu. 4. Pažymėjimuose nurodoma tokia informacija: a) laivo pavadinimas ir įregistravimo uostas; b) laivo savininko pavadinimas ir pagrindinė veiklos vykdymo vieta; c) garantijos tipas; d) draudiko ar kito garantiją suteikiančio subjekto pavadinimas ir pagrindinė veiklos vykdymo vieta ir, jei reikia, veiklos vykdymo vieta, kurioje buvo įgytas draudimas arba garantija; e) pažymėjimo galiojimo laikotarpis, kuris negali būti ilgesnis už draudimo ar garantijos galiojimo laikotarpį. 5. Pažymėjimai išduodami išduodančiosios valstybės narės oficialiąja (-iosiomis) kalba (-omis). Jei vartojama ne anglų ar prancūzų kalba, pateikiamas vertimas į vieną iš šių kalbų. 20e straipsnis Pranešimas apie finansinės garantijos pažymėjimą 1. Pažymėjimas turi būti laikomas laive, o jo kopija perduodama laivų registrą tvarkančiai institucijai arba, jei laivas registruotas ne valstybėje narėje, valstybės, išdavusios ar patvirtinusios pažymėjimą, institucijai. Atitinkama institucija perduoda pažymėjimo išdavimo bylos kopiją 20i straipsnyje numatytam Bendrijos biurui, kad pastarasis įtrauktų ją į registrą. 2. Į valstybės narės išimtinę ekonominę ar jai lygiavertę zoną įplaukiančio laivo valdytojas, atstovas arba kapitonas 20b straipsnyje nurodytais atvejais praneša tos valstybės narės institucijoms apie laive esantį finansinės garantijos pažymėjimą . 3. Į valstybės narės jurisdikcijai priklausantį uostą ar jūros terminalą įplaukiančio arba jos jurisdikcijoje esančioje zonoje inkarą nuleidžiančio laivo valdytojas, atstovas arba kapitonas 20c straipsnyje nurodytais atvejais praneša tos valstybės narės institucijoms apie laive esantį finansinės garantijos pažymėjimą. 4. Valstybių narių kompetentingos institucijos gali keistis 1 dalyje nurodyta informacija, naudodamosi SafeSeaNet. 20f straipsnis Sankcijos Valstybės narės užtikrina, kad būtų laikomasi šioje direktyvoje numatytų taisyklių, ir numato sankcijas už šių taisyklių pažeidimus. Sankcijos turi būti veiksmingos, proporcingos ir atgrasančios. 20g straipsnis Abipusis finansinių garantijų pažymėjimų pripažinimas valstybėse narėse Šios direktyvos tikslais valstybės narės pripažįsta kitos valstybės narės 20d straipsnio pagrindu išduotus arba patvirtintus pažymėjimus ir laiko juos lygiaverčiais savo pačių išduotiems arba patvirtintiems pažymėjimams net ir tais atvejais, kai laivas nėra registruotas valstybėje narėje. Valstybė narė gali bet kada paprašyti pažymėjimą išdavusios ar patvirtinusios valstybės pasikeisti nuomonėmis, jei mano, kad draudikas ar pažymėjime nurodytas garantas yra finansiškai nepajėgus įvykdyti šioje direktyvoje nustatytas pareigas. 20h straipsnis Tiesioginis reikalavimas civilinės atsakomybės finansinės garantijos teikėjui Bet kuris prašymas atlyginti laivo padarytą žalą gali būti pateikiamas tiesiogiai laivo savininko civilinės atsakomybės finansinę garantiją suteikusiam subjektui. Finansinės garantijos teikėjas gali naudotis visomis tomis pačiomis gynybos priemonėmis kaip ir laivo savininkas, išskyrus bankroto ir laivo savininko likvidavimo priemones. Finansinės garantijos teikėjas taip pat gali pasinaudoti faktu, kad nuostoliai ar žala buvo padaryti dėl tyčinio laivo savininko veiksmo ar neveikimo. Tačiau jis negali pasinaudoti jokiomis gynybos priemonėmis, kuriomis jis galėtų pasinaudoti, jei reikalavimą jam pareikštų laivo savininkas. Finansinės garantijos teikėjas visada gali reikalauti laivo savininko įtraukimo į procesą. 20i straipsnis Bendrijos biuras Įkuriamas Bendrijos biuras, kuris tvarko išsamų išduodamų pažymėjimų registrą, prižiūri ir atnaujina šių pažymėjimų galiojimą ir tikrina trečiųjų šalių įregistruotų garantijų tikrumą. 20j straipsnis Finansinė garantija ir kompensacija 1. Draudimo pažymėjimo ar finansinės garantijos nebuvimas neatleidžia valstybių narių nuo pareigos atlikti išankstinį padėties vertinimą ir priimti 20 straipsnyje nurodytą sprendimą ir pats savaime nelaikomas pakankama priežastimi valstybei narei atsisakyti priimti laivą į prieglobsčio vietą. 2. Nepažeisdama 1 dalies nuostatų, prieš priimdama laivą į prieglobsčio vietą, valstybė narė gali pareikalauti, kad laivo valdytojas, atstovas arba kapitonas pateiktų draudimo pažymėjimą arba finansinę garantiją, kaip apibrėžta šioje direktyvoje, apimančius to laivo valdytojo, atstovo arba kapitono atsakomybės už laivo padarytą žalą atlyginimą. Nelaimės ištikto laivo priėmimas dėl reikalavimo pateikti šį pažymėjimą negali būti atidėtas. 3. Valstybės narės užtikrina išlaidų ir galimų ekonominių nuostolių, kuriuos uostas patyrė priėmus sprendimą pagal 20 straipsnio 1 punktą, kompensavimą, jei šių išlaidų arba nuostolių pagal šią direktyvą ir galiojančius tarptautinius kompensavimo mechanizmus per pagrįstą laikotarpį nekompensuoja laivo savininkas arba valdytojas. “